OpenLLM-France/wikimedia huggingface dataset:
# Josep Francesc Almeria Serrano

Josep Francesc Almeria Serrano (Alcoi, 1962) és un consultor d'empreses i polític valencià. Va estar diputat a les Corts Valencianes, per Podem, en les eleccions de 2015. Una vegada disoltes les Corts de la IX Legislatura, Almeria es va desvincular totalment de Podem, mitjançant un comunicat de premsa.
Llicenciat en Psicologia per la Universitat de València, Diplomat en Psicologia Industrial per la Universitat Complutense de Madrid, M.B.A. per la Middlesex University de Londres i Master en Business Intelligence per l'EAE Business School de la Universitat de Barcelona. Josep Francesc Almeria ha treballat principalment en el món de la consultoria d'empreses. L'any 2002 fou triat membre electe de la Junta Directiva de la Federació de Societats Musicals de la Comunitat Valenciana (FSMCV) passant a presidir aquesta organització, de forma electa, des de 2006 a 2014, desenvolupant una forta activitat associativa i articuladora de la societat civil, en defensa d'aquest col·lectiu, considerat el primer agent cultural del País Valencià.
Sense afiliació política anterior, Almeria participà, com a independent, en les llistes electorals de la candidatura de Podem de la Circumscripció d'Alacant, resultant elegit Diputat Autonòmic en les eleccions a les Corts Valencianes de 2015. Disoltes les Corts de la IX Legislatura, al març de 2019, Almeria es va desvincular totalment de Podem, mitjançant un comunicat de premsa, adjuntant un informe de rendició de comptes per la seua activitat com a Diputat Autonòmic, d'acord amb el codi ètic vigent de Podem.

## Referències

* ↑ «Fitxa Diputat». Corts Valencianes. Arxivat de l'original el 23 de setembre 2015. [Consulta: 5 juliol 2015].
# Andreu Solà

«Andreu Solà» té aquests significats:
* Andreu Solà i Molist (Taradell, 1895 - Mèxic, 1927) sacerdot claretià, venerat com a beat per l'Església catòlica.
* Andreu Solà i Vidal (Ripollet, 1863 - 1902) un pintor català.
# Sibbàldia

Sibbàldia (Sibbaldia) és un gènere de plantes de la família Rosàcia. Compta amb 8 espècies, 7 d'elles de les altes muntanyes asiàtiques i l'altra boreo-alpina. Als Països Catalans només es presenta com autòctona l'espècie Sibbaldia procumbens que creix als Pirineus.

## Referències

* ↑ Bolòs i Vigo Flora dels Països Catalans 1980
# Pacific Drilling

Pacific Drilling és una empresa de perforació en aigües ultra profundes a alta mar. Es cotitza en la Borsa de Nova York, com PACD.

## Descripció

Té la seu a Luxemburg. Compta amb una plantilla de 1.301 empleats. El seu president és Ron Moskovitz i el seu director general és Christian J. Beckett.
Opera vaixells de perforació per a l'exploració a nivell internacional i perforació en alta mar d'aigües ultra profundes. El 2011, un vaixell nomenat el «Bora Pacífic» va estar actiu en el camp d'Agbami a la vora de Nigèria. Altres vaixells estan actius en el petroli i gas als Estats Units, Golf de Mèxic i a Brasil.

## Referències

* 1 2 3 «Pacific Drilling S.A.» (en anglès). The Wall Street Journal. Arxivat de l'original el 2015-02-13 [Consulta: 6 juliol 2015].
* 1 2 «Pacific Drilling Sa PACD:New York» (en anglès). Bloomberg Businessweek [Consulta: 6 juliol 2015].
* ↑ «Pacific Drilling S.A.» (en anglès). [Consulta: 6 juliol 2015].
* ↑ «Idan Ofer's Pacific Drilling files for $60m NYSE IPO». Globes. [Consulta: 6 juliol 2015].
# Alexis Suárez Martín

Alexis Suárez Martín (Las Palmas de Gran Canaria, 6 de març de 1974) és un futbolista canari, que juga com a defensa central.

## Trajectòria

Format a les categories inferiors de la UD Las Palmas, Alexis passa al primer equip el 1991, per aquella època en Segona Divisió B. Les seues bones actuacions criden l'atenció de l'altre gran equip canari, el CD Tenerife, que l'hi incorpora el 1995. Eixe any, Alexis debuta a la primera divisió espanyola.
La seua primera campanya com a tinerfeny és reeixida i el seu club acaba cinquè, classificant-se per competicions europees. Alexis es convertiria en jugador destacat del Tenerife en la segona meitat dels 90, acompanyant a l'equip tant a Primera com a Segona Divisió, fins que deixa de comptar per als tècnics i el 2003, fitxa pel Llevant UE.
Amb els granota aconsegueix l'ascens a la màxima categoria en dues ocasions. Alexis seria titular en els quatre anys que romandria a València. El 2007 fitxa pel Reial Valladolid, però un any després deixa l'entitat castellana per qüestions econòmiques, tot i tindre contracte en vigor.
# Paulo Lukamba

Armindo Lucas Paulo Lukamba "Gato" (Bailundo el 13 de maig de 1954) és un polític angolès líder d'UNITA, un antic moviment anticolonial que va lluitar contra el MPLA a la Guerra Civil angolesa, des de la mort d'António Dembo el 3 de març de 2002 fins que va perdre les eleccions pel lideratge el 2003 cavant Isaías Samakuva.

## Biografia

Lukamba es va unir a UNITA durant la revolució dels clavells a Portugal. De 1983 a 1991 fou representant d'UNITA a França i secretari d'afers estrangers.
Des de 1995 fins a la mort de Jonas Savimbi en febrer de 2002, Lukamba fou secretari general d'UNITA. Després de la mort de Savimbi i la subseqüent mort del secretari general António Dembo deu dies després de diabetis i ferides de batalla, Lukamba va assumir el control del grup rebel. Lukamba va dirigir UNITA en les negociacions que van posar fi a la Guerra Civil angolesa l'abril de 2002.
Lukamba va dirigir UNITA com a partit polític fins 2003 quan Isaías Samakuva va guanyar les eleccions pel lideratge. Samakuva és l'actual President d'UNITA.
Lukamba va ser el cinquè candidat de la llista nacional d'UNITA a les eleccions legislatives d'Angola de 2008. Va ser un dels 16 diputats d'UNITA que va obtenir escó. A les eleccions legislatives d'Angola de 2012 va revalidar el seu escó a l'Assemblea Nacional d'Angola. Al XII Congrés d'UNITA de 2015 va tornar a disputar la presidència d'UNITA a Isaías Samakuva.

## Referències

* ↑ Angola in Peace Arxivat 2007-11-14 a Wayback Machine. African Geopolitics quarterly magazine
* ↑ List of deputies elected in the 2008 election Arxivat 2008-09-19 a Wayback Machine., CNE website (portuguès)
* ↑ Perfil al web de l'Assemblea Nacional d'Angola
* ↑ Paulo Lukamba “Gato” volta a concórrer 12 anos depois à liderança da UNITA, obserbador.pt, octubre de 2015

## Enllaços externs

* Angola: War is Over, But Peace Comes at a Price Says Unita Leader.
* Angola in peace Arxivat 2007-11-14 a Wayback Machine..
# DEPA

DEPA Dimosia Epichirisi Paroxis Aeriou (en grec:Δημόσια Επιχείρηση Παροχής Αερίου - ΔΕΠΑ) és una empresa pública de gas natural per al subministrament de Grècia. Opera dins de la jurisdicció del Ministeri de Foment. El 2005, per tal de liberalitzar el mercat de gas natural, va ser creada l'empresa DESFA SA com una propietat subsidiària per al transport de gas natural dintre de Grècia. Des d'aleshores, DEPA ven gas a grans consumidors i a les empreses de subministrament de gas. El gas natural és importat per gasoductes de Bulgària i Turquia i el gas natural és liquat a la Terminal de GNL Revithoussa.
DEPA També és el patrocinador de la samarreta para del club de futbol amb seu a Tessalònica el PAOK FC.

## Enllaços externs

* DEPA - Lloc web oficial
* Web de DESFA
# Tales from the Kingdom of Fife

Tales from the Kingdom of Fife és l'àlbum debut de la banda anglosuïssa de power metal simfònic Gloryhammer. Va ser llançat el 29 de març de 2013 a Europa.

## Història

Ens trobem en una versió d'Escòcia del segle 10, on tal com s'havia profetitzat Anstruther's Dark Prophecy, el malvat mag Zargothrax invaeix i conquereix Dundee amb un exèrcit d'unicorns zombies corromputs The unicor Invasion of Dundee, segrestant a la princesa Iona McDougall. El princep del regne de Fife (Kingdom of Fife) Angus McFife, jura que es venjarà Angus McFife. En un somni, té una visió de tres relíquies que li permetran acabar amb en Zargothrax, i comença una èpica missió per aocnseguir-los.
Angus es dirigirà al nord per guanyar en combat el seu martell de guerra màgic Quest for the Hammer of Glory, després anirà fins a Strathclyde (Strathclyde) per aconseguir el drac daurat que montarà en combat Magic Dragon. Inspirat per les memòries de McDougall, que va empresonar a Zargothrax en una presó de gel Silent Tears of Frozen Princess en McFife cavalga el seu drac fins al llac Rannoch (Loch Rannoch) i recupera l'amulet de la justícia Amulet of Justice, completant així la missió de les relíquies.
Després de forjar una aliança amb els poderosos caballers de Crail (Crail) Hail to Crail, McFife creuarà Cowdenbeath (Cowdenbeath) Beneath Cowdenbeath per enfrontar-se a en Zargothrax al seu fort. Mentre els cavallers lluiten contra les forces del mag als camps de batalla de Dunfermline (Dunfermline) McFife i el guerrer bàrbar de Unst (Unst) es colen al castell a través de tunels nans, ajudats per l'hermità Relathor The Epic Rage of Furious Thunder. Enfrontant-se a Zargothrax en combat singular, McFive el derrota, i el tanca dins d'una presó de gel líquid. Després d'això utilitzarà l'Amulet de la Justícia per alliberar la princesa i els unicorns, restaurant l'equilibri al regne de Fife. Wizards

## Llistat de pistes

Tota la música i lletres de Gloryhammer.

### Gloryhammer

* Angus McFife XIII (Thomas Winkler) – veu
* Ser Proletius (Paul Templing) – guitarres, veu de cor
* Zargothrax (Christopher Bowes) – teclats, veu del cor
* The Hootsman (James Cartwright) – baix, veu del cor
* Ralathor (Ben Turk) – bateria, veu de cor, arranjaments orquestrals

### Músics addicionals

* Marie Lorey – veu femenina
* Dominic Sewell Community Choir – veus
* Brendan Casey - veu del cor

### Producció

* Lasse Lammert: producció, enginyeria, mescla, masterització, veu del cor
* Dan Goldsworthy – obra d'art, disseny
* Steve Brown – fotografia
* Amy Turk: arranjaments orquestrals

## Referències

* ↑ "GLORYHAMMER: 'Tales from the Kingdom of Fife' Heroic Edition Artwork Unveiled". 27 December 2012.
# Josep Fradera i Sants

Josep Fradera i Sants (Espanya, ?-?) va ser compositor català del qual se'n conserven algunes composicions en còpia manuscrita a l'arxiu de l'església parroquial del Pi, a Barcelona, i a l'arxiu de la Societat Coral Unió Manresana de Manresa, incloent-hi un O salutaris.

## Referències

* ↑ VILAR I TORRENS, Josep Maria. «Fradera Sants, Josep.», Diccionario de la Música Española e Hispanoamericana. Madrid: SGAE, 1999-2002, vol. 5, p. 233
# Anne Rikala

Anne Rikala (Kangasala, 20 de febrer de 1977) és una esportista finlandesa que va competir en piragüisme en la modalitat d'aigües tranquil·les, guanyadora de cinc medalles en el Campionat Mundial de Piragüisme entre els anys 2006 i 2013, i quatre medalles en el Campionat Europeu de Piragüisme entre els anys 2006 i 2008.

## Palmarès internacional

Campionat Mundial :
| Any | Lloc | Medalla | Competició |
| 2006 | Szeged ( Hongria) | 3 | K2 200 m |
| 2007 | Duisburg ( Alemanya) | 2 | K1 200 m |
| 2007 | Duisburg ( Alemanya) | 2 | K1 500 m |
| 2010 | Poznań ( Polònia) | 3 | K1 5000 m |
| 2013 | Duisburg ( Alemanya) | 3 | K1 5000 m |
| Campionat Europeu ||||
| Any | Lloc | Medalla | Competició |
| 2006 | Račice ( Txèquia) | 3 | K2 200 m |
| 2007 | Pontevedra ( Espanya) | 2 | K1 200 m |
| 2007 | Pontevedra ( Espanya) | 3 | K1 500 m |
| 2008 | Milà ( Itàlia) | 2 | K2 500 m |

## Referències

* ↑ «Anne Rikala» Arxivat 2009-01-06 a Wayback Machine. en Sports-reference.com (SR/Olympic Sports) (en anglès).
* ↑ «Anne Rikala» en Canoeresults.eu (en anglès).

## Enllaços externs

* Lista de medallistas olímpicos y mundiales en piragüismo (1936-2007): parte 1, parte 2. Federación Internacional de Piragüismo (en inglés)
# Siba

Siba o Dada-Siba fou un petit estat independent de turons de l'Índia al baix Himàlaia. Es va centrar a la ciutat de Dadasiba, Pragpur tehsil, districte de Kangra, a l'actual Himachal Pradesh. L'estat va ser fundat el 1450. El 1849 el territori de Datarpur va ser afegit a Siba Jagir (1/3 part de la terra de Mian Devi Singh) i annexat pel Raj britànic com "Dada-Siba".

## Història

L'estat de Siba va ser fundat per Raja Sibarna Chand, un germà petit del raja de l'estat de Guler cap a l'any 1450. L'estat de Guler es va apoderar de l'estat el 1808. El 1813 no va ser tocat pel maharajà Ranjit Singh, fundador de l'Imperi sikh de Pañjab (Punjab). ), encara que dividit en dos, una part va quedar per a Raja Govind Singh com a estat príncep per al seu sosteniment i la segona una tercera part va quedar per Mian Devi Singh, cosí de Raja Gobind Singh. Una tercera part de Mian Devi Singh va ser annexada pels britànics el 1849. La resta va romandre amb Raja Ram Singh.

## Referències

* ↑ Mark Brentnall, ed. The Princely and Noble Families of the Former Indian Empire: Himachal Pradesh. pg. 301
* ↑ The Imperial Gazetteer of India. Oxford: Clarendon Press, 1908.
# Paquet de programes

Un paquet de programes és un conjunt de programes informàtics relacionats, sovint comparteixen una interfície d'usuari més o menys comú i una certa facilitat d'intercanviar dades entre els elements. Un paquet de programes no consta d'un sol fitxer executable, sinó de diversos d'executables, o d'un fitxer executable amb extensions que s'hi poden afegir més tard. També es diu paquet informàtic o paquet d'aplicacions.
Un dels més populars són els paquets ofimàtics que combinen un processador de texts, un full càlcul, un agenda, una base de dades d'adreces…

## Característiques
### Avantatges

* Menor cost de comprar els programaris individuals
* Interfície d'usuari (GUI) comú o similars
* Facilitat per treballar conjuntament

### Desavantatges

* Contenen moltes funcionalitats i no totes s'utilitzen
* Ocupen molt espai en l'equip (bloatware)

## Tipus de paquets

* Paquet ofimàtic
* Paquet d'Internet
* Paquet gràfic
* Entorn integrat de desenvolupament (IDE)

## Referències

* 1 2 «paquet de programes». A: Diccionaris cartogràfics. Barcelona: TERMCAT, 2015-2018.
* ↑ Nunes, Joan. Diccionari terminològic de sistemes d'informació geogràfica. Primera edició. Barcelona: ICC, Institut Cartogràfica de Catalunya, 2012, p. 551. ISBN 978-84-412-2188-8.
# Ambriz

Ambriz és un municipi de la província de Bengo, al nord d'Angola. Es troba a 127 kilòmetres de la capital provincial, Caxito. Té una superfície de 4.203 kilòmetres quadrats i una població de 21.806 habitants.
La població d'Ambriz és majoritàriament d'ètnia kongo, amb alguna barreja de descendents de portuguesos. La població també inclou persones d'ètnia ovimbundu i Kimbundu.
Les principals activitats econòmiques són la pesca i l'agricultura minifundista. En el passat, a Ambriz hi havia una plataforma d'extracció de petroli i gas (PETROMAR), que fou destruïda el 1992 i s'està reconstruint. El 2007, una empresa angolesa-portuguesa va anunciar plans per construir una planta de biodiesel, que funcionaria amb oli de palma. El municipi disposa d'un petit port, i d'un aeroport amb pista de terra.

## Divisió interna

El municipi d'Ambriz comprèn tres comunes:
* Ambriz
* Bela Vista
* Tabi

## Referències

* ↑ «Censo 2014 do INE de Angola», 2014. Arxivat de l'original el 2017-07-11. [Consulta: 21 març 2017].
* ↑ «Perfil - município do Ambriz» (en portuguès). bengo.gov.ao. Arxivat de l'original el 3 d'abril 2016. [Consulta: 21 març 2016].
* ↑ Article del 17 de març de 2007 a www.news.mongabay.com, consultat el 14 d'abril de 2014

## Enllaços externs

* http://www.angola.org.uk/prov_bengo.htm Arxivat 2008-02-13 a Wayback Machine.
* http://www.angolaemb.se/angola/provinces/bengo.htm Arxivat 2005-09-10 a Wayback Machine.
# Còlit afroalpí

El còlit afroalpí (Pinarochroa sordida) és una espècie d'ocell de la família dels muscicàpids (Muscicapidae) i única espècie del gènere Pinarochroa, si bé fins fa poc ha estat inclòs a Cercomela.

## Hàbitat i distribució

Habita zones rocoses i praderies d'alta muntanya de l'Àfrica oriental, a Etiòpia, Kenya, zona limítrofa de l'est d'Uganda i nord-est de Tanzània. El seu estat de conservació es considera de risc mínim.

## Taxonomia

Inclòs tradicionalment al gènere Cercomela, el Congrés Ornitològic Internacional l'inclou al gènere monoespecífic Pinarochroa, arran els treballs de Aliabadian et al. 2012. S'han descrit quatre subespècies:
* P. s. ernesti Sharpe, 1900. Kenya i Uganda.
* P. s. hypospodia Shelley, 1885. Mont Kilimanjaro.
* P. s. olimotiensis Elliott HFI, 1945. Massís de l'Ngorongoro, al nord de Tanzània.
* P. s. sordida (Rüppell, 1837). Etiòpia.

## Referències

* ↑ Fundació Barcelona Zoo; Institut Català d’Ornitologia; TERMCAT, Centre de Terminologia. «còlit afroalpí». Diccionari dels ocells del món. TERMCAT. [Consulta: 30 gener 2021].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 711. ISBN 978-84-16728-37-4.
* ↑ BirdLife International. «Moorland Chat. Pinarochroa sordida» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 30 gener 2021].
* ↑ Mansour Aliabadian, Mohammad Kaboli, Marc I. Förschler, Vincent Nijman, Atefeh Chamani, Annie Tillier, Roger Prodon, Eric Pasquet, Per G.P. Ericson i Dario Zuccon. (2012). Convergent evolution of morphological and ecological traits in the open-habitat chat complex (Aves, Muscicapidae: Saxicolinae). Molecular Phylogenetics and Evolution 65. 35–45
* ↑ Pinarochroa sordida a Integrated Taxonomic Information System Rev. 07/11/2013 (anglès)
# Tales from New York: The Very Best of Simon & Garfunkel

Tales from New York: The Very Best of Simon & Garfunkel és un àlbum de grans èxits del duet estatunidenc Simon and Garfunkel. Fou publicat el 28 de març del 2000.

## Llista de cançons
### Disc 1

* «The Sound of Silence»
* «Wednesday Morning, 3 A.M.»
* «The Sun is Burning»
* «Peggy-O»
* «Benedictus»
* «He Was My Brother»
* «We've Got a Groovey Thing Goin'»
* «Homeward Bound»
* «I Am a Rock»
* «Kathy's Song»
* «April Come She Will»
* «Leaves That Are Green»
* «Flowers Never Bend with the Rainfall»
* «The Dangling Conversation»
* «Scarborough Fair/Canticle»
* «Patterns»
* «Cloudy»
* «For Emily, Whenever I May Find Her»
* «Save The Life Of My Child»
* «7 O'Clock News/Silent Night»

### Disc 2

* «A Hazy Shade of Winter»
* «The 59th Street Bridge Song (Feelin' Groovy)»
* «At The Zoo»
* «Fakin' It»
* «Punky's Dilemma»
* «You Don't Know Where Your Interest Lies»
* «Mrs. Robinson»
* «Old Friends/Bookends»
* «The Boxer»
* «Baby Driver»
* «Keep the Customer Satisfied»
* «So Long, Frank Lloyd Wright»
* «Bridge over Troubled Water»
* «Cecilia»
* «The Only Living Boy in New York»
* «Bye Bye Love»
* «Song For the Asking»
* «El Condor Pasa (If I Could)»
* «America»
* «My Little Town»

## Referències

* ↑ Tales from New York: The Very Best of Simon & Garfunkel a Allmusic
# Josep Laribal i Lastortras

Josep Laribal i Lastortras (Barcelona, 1839 - Barcelona, 22 de gener de 1904), fou un periodista i advocat català.

## Biografia

Era fill de Josep Laribal i d'Antònia Lastortras i Soler, nascuda a Mataró (†1892). Casat amb Maria Codina. Va exercir com a jutge i també com a advocat, tot i que ell preferia ser considerat periodista, ja que va arribar a ser el director i propietari del diari republicà El Diluvio (1881-1895). Fidel a les seves idees, fou enterrat en la secció lliure del nou cementiri de Montjuïc, o sigui en el recinte civil.
Va ser l'amo dels Banys Orientals i de la finca ajardinada de la Font del Gat a Montjuïc. El 1908 o el 1909 -la data varia segons les fonts- la seva família va vendre la finca a l'Ajuntament de Barcelona, fet pel qual se'l coneix, ja que aquest espai ha acabat prenent el nom de Jardins de Laribal.

## Notes

* ↑ Amb data 10 de novembre de 1987 consta que en el Cementiri de l'est, és a dir el del Poblenou i no el de Montjuïc, hi ha un nínxol (el 436/5 del departament primer, zona tercera interior) a nom de Josep Laribal Lastortras.
* ↑ En les dues referències, ambdues procedents de l'Ajuntament de Barcelona, es dona un any diferent i, a més, la segona diu: «L'any 1909, l'Ajuntament de Barcelona va comprar a la família de Josep Laribal i Lastortras la finca que el periodista i advocat, mort l'any abans, tenia a la muntanya de Montjuïc», quan la mort havia esdevingut l'any 1904.

## Referències

* ↑ «El Imparcial» p. 1, 23-01-1904.
* ↑ «Gacetilla». El Diluvio (edición mañana), 13-04-1892, pàg. 3152.
* 1 2 Huertas, Josep Maria «La Font del Gat, alma de Montjuïc». El Periódico de Catalunya, 25-08-2001. Arxivat 2016-05-14 a Wayback Machine.
* ↑ «Via de la igualdad (Recinto Libre) Hipogeo Trapecial clase 5º núm.19 agrupación 2». Cementiris de Barcelona.
* ↑ «Avisos oficiales. Institut Municipal dels Serveis Funeraris de Barcelona». La Vanguardia, 04-01-1988, pàg. 37.
* ↑ «Els Jardins de Laribal». Parcs i Jardins de Barcelona. Ajuntament de Barcelona.
* ↑ «Laribal, els primers jardins de Montjuïc». www.barcelona.cat. Ajuntament de Barcelona, 28-08-2015. Arxivat de l'original el 10-08-2016.
# Sibaté

Sibaté és un municipi i ciutat de Colòmbia en la província de Soacha, al departament de Cundinamarca. Està localitzat en la sabana de Bogotá amb el centre urbà a una altitud de 2.700 metres i a una distància de 27 quilòmetres de la capital Bogotà. Forma part de l'àrea metropolitana de la capital. Sibaté limita amb Soacha pel nord, Pasca i Fusagasugá pel sud, Soacha per l'est; i Silvania i Granada per l'oest.
Sibaté significa en Muisca «Filtració del llac», segons Miguel Triana. En els temps abans de la conquesta espanyola, l'àrea de Sibaté va ser habitada pels Muisques. La sabana de Bogotá va ser governada pel zipa ubicat a Bacatá. La Sibaté moderna va ser fundada el 24 de novembre de 1967.

## Referències

* ↑ «Información general de Sibaté». Alcaldía del municipio. [Consulta: 1r maig 2015].
# Olénivka (Pervomàiske)

* Per a altres significats, vegeu «Olénivka».
Olénivka (en ucraïnès: Оленівка, en rus: Еленовка, Ielénovka) és un poble de la República Autònoma de Crimea a Ucraïna, que el 2014 tenia 267 habitants. Pertany al districte rural de Pervomàiske.

## Referències

* ↑ «Телефонные коды городов Крыма после присоединения». Предложения по отдыху в Крыму. Arxivat de l'original el 2016-06-05. [Consulta: 21 juny 2016].
* ↑ Приказ Россвязи от 31.03.2014 № 61 «О присвоении почтовых индексов объектам почтовой связи»